疟疾

疟疾（拉丁语：Malaria）是一种会感染人类搭别样动物个全球性寄生虫传染病，渠个病原疟原虫借由蚊子散播，隶属原生生物界，侪为单细胞生物。疟疾引起个典型症状有发热、畏寒、疲倦、呕吐搭头痛；拉严重个病例中会引起黄疸、癫痫发作、昏迷或死亡。箇些症状通常拉蚊子叮咬后个十到十五天内出现，若病人没接受治疗，症状缓解后数月内症状可能再次出现。曾感染疟疾个患者再次感染所引起个症状通常较轻微，如果患者没持续暴露拉疟疾个环境，此种部分抵抗力会拉数月到数年内消失。

疟疾最常透过受感染个雌性疟蚊来传播，疟原虫会拉疟蚊叮咬时从蚊子个唾液传入人类个血液，接着疟原虫会随血液移动到肝脏，拉肝细胞中发育成熟搭繁殖。疟原虫属（Plasmodium）中有五个种可以感染人类并借此散播，多数死亡案例由恶性疟（P. falciparum）、间日疟（P. vivax）搭卵形疟（P. ovale）所造成，三日疟（P. malariae）产生个症状较轻微，而猴疟虫（P. knowlesi，又叫诺氏疟原虫）则较少造成人类疾病。疟疾个诊断方式主要为血液抹片镜检或前者配合快速疟疾抗原诊断测试，近年也发展聚合酶链式反应来侦测疟原虫个DNA，但因为成本搭复杂性较高，目前尚未广泛地应用于疟疾个盛行地区。

避免疟蚊叮咬能降低感染疟疾个风险，实务上包括使用蚊帐、防蚊液或控制蚊虫生长（如喷洒杀虫剂搭清除积水）。前往疟疾盛行地区个旅客可以使用数种药物来预防疟疾，而疟疾好发地区个婴儿搭第一个三月期以后个孕妇也建议适时使用周效磺胺/比利美胺进行防治。20世纪中叶，以屠呦呦为首个中国科学家研制出抗疟效果良好个药物青蒿素，屠呦呦也因此获得2015年诺贝尔生理医学奖。尽管有所需求，但疟疾乃朝尚无疫苗，相关研究仍拉进行。现在建议个治疗方法是并用青蒿素搭另一种抗疟药物（可能是甲氟喹、苯芴醇或周效磺胺/比利美胺）；如果青蒿素无法取得，则可使用奎宁加上去氧羟四环素。为避免疟原虫抗药性增加，疟疾盛行地区个病患应尽量拉确诊后才开始投药。疟原虫已逐渐对几种药物产生抗药性，具有氯化奎宁（氯喹）抗性个恶性疟已经散布到多数个疟疾盛行区，青蒿素抗药性个问题拉部分东南亚地区也日益严重。

主要流行地区包括非洲中部、南亚、东南亚搭拉丁美洲，箇其中又以非洲箇疫情最结棍。根据世界卫生组织个统计，2013年全球疟疾病例共有1.98亿例，造成584,000到855,000人死亡，当中有90％是拉非洲发生。

疟疾普遍存在热带搭亚热带地区垃拉赤道周围个广大带状区域，包含漠南非洲、亚洲，搭子拉丁美洲等等。2015年，全球约有2.14亿人新感染疟疾，并造成多达43.8万人死亡，其中有90%个死亡病例垃拉非洲。2000年到2015年间，病例数减少37%，但自2014年个1.98亿例之后开始回升。疟疾搭贫困息息相关，并严重影响经济发展。疟疾会造成医疗卫生支出增加、劳动力减少、并冲击观光业，非洲每年估计因疟疾损失120亿美元。

历史
恶性疟原虫已存在约5到10万年，但直到1万年前族群数量才开始增加，箇可能托人类发展农业并群聚定居有关。人类疟原虫个近亲物种迄今仍时常感染黑猩猩，一些证据显示恶性疟原虫可能源于感染大猩猩个物种。公元前2700年起，中国就有关于疟疾引起个独特个周期性发烧个历史记载。希波克拉底按发热周期把疟疾分为间日疟、三日疟、次间日疟搭每日疟。罗马人科鲁迈拉也曾经提到疟疾可能托沼泽有关。疟疾拉罗马非常流行，以致渠有“罗马热”之称，并可能搭罗马帝国个衰落有关。当时罗马帝国内个南意大利、萨丁尼亚岛、彭甸沼地、伊特鲁里亚沿岸搭罗马城个台伯河沿岸由于气候条件适宜病媒蚊生长，推测可能是当时个疫区。箇些地区个灌溉花园、沼泽地、田地径流，搭道路积水为蚊子提供了繁殖个理想场所。